ત્યારે ચતુર સેનાપતિએ પાછળથી ઘા મારી વેલુભાનું માથું કાપી નાંખ્યું હતું. તેમ છતાં વેલુભાનું ધડ પણ અનેક સૈનિકોના માથાં વાઢતું રહ્યું હોવાની વોકવાયકા છે. મર્દાનગી અને વીરતાની મિસાલ એવાં વેલુભાનું કપાયેલું માથું મહંમદ શાહ બેગડાના સેનાપતિએ ભદ્રકાળી માતાજીના મંદિરમાં સન્માનજનક રીતે વિધિવત પૂજા અર્થે પ્રસ્થાપિત કર્યું હતું. જે આજે પણ ત્યાં તાંબાની પ્રતિકૃતિ સ્વરૂપે અભિવાદીત થાય છે. આસો સુદ-૧૪ના દિવસે આ ઘટના ઘટી હોઈ તેની ઉજવણી ગરબા મહોત્સવ રૂપે વર્ષોથી ઉજવાતી આવી છે.